Սլովենիայի բնակչություն

Սլովենիայի բնակչություն, Սլովենիայի Հանրապետության տարածքում ապրող բնակչությունը։ Հոդվածում ներկայացված է Սլովենիայի բնակչության թիվն ըստ տարիների, ինչպես նաև բնակչության խտությունը, էթնիկ կազմը և այլն։

Սլովենիայի բնակչության խտությունը կազմում է 101 մարդ/կմ2, ինչը բավական ցածր է եվրոպական մյուս երկրների հետ համեմատած (օրինակ՝ Նիդեռլանդների բնակչության խտությունը կազմում է 402 մարդ/կմ2, Իտալիայինը՝ 195 մարդ/կմ²)։

2002 թվականի մարդահամարի տվյալների համաձայն՝ Սլովենիայի բնակչության հիմնական մասը կազմում են սլովենացիները (83%)։ Բնակչության ընդհանուր թվի առնվազն 13%-ը կազմում են նախկին Հարավսլավիայի մաս կազմող երկրներից ներգաղթածները։ Նրանք հիմնականում տեղակայված են քաղաքներում ու դրանց արվարձաններում։ Ավելի փոքր են հունգարացիների ու իտալացիների համայնքները։ Սլովենիայում իրենց համայնքն ունեն նաև գնչուները։

Սլովենիան պատկանում է եվրոպական ծերացող երկրների թվին, որտեղ ցածր է ծնելիության մակարդակը և բարձր կյանքի տևողությունը։ Սլովենաիայի 64 տարեկանից մեծ բնակիչները թոշակի են անցնում, ընդ որում՝ սեռերի միջև տարիքային տարբերությունը քիչ է։ Աշխատանքի ընդունակ բնակչությունը պակասում է արտագաղթի պատճառով։ Թոշակի անցման տարիքի (57 տարեկանը կանանց համար, 58 տարեկանը՝ տղամարդկանց) բարձրացման առաջարկը մերժվեց 2011 թվականին անցկացված հանրաքվեով։ Մեծ տարբերություն կա նաև տղամարդկանց ու կանանց կյանքի տևողությունների միջև։ 2007 թվականին այն կազմել է 74.6 տարի տղամարդկանց համար և 81.8 տարի կանանց համար։ 2009 թվականին Սլովենիայի բնակչության շրջանում ինքնասպանությունների մակարդակը կազմել է մեկ տարվա ընթացքում 22 ինքնասպանություն 100,000 մարդու հաշվով, ինչի պատճառով Սլովենիան դասվում է Եվրոպայի այն երկրների շարքում, որտեղ մեծ է ինքնասպանութունների քանակը։

Վիճակագրություն

Էթնիկական կազմ 
Սլովենիայի բնակչության հիմնական մասը կազմում են սլովենացիները։

 Սլովենացիներ (80,0 %)
 Խորվաթներ (2,8 %)
 Սերբեր (2,4 %)
 Բոսնիացիներ (1,4 %)
 Հունգարացիներ (0,7 %)
 Չեռնոգորիացիներ (0,2 %)
 Մակեդոնացիներ (0,2 %)
 Ալբանացիներ (0,2 %)
 Իտալացիներ (0,5 %)
 Այլ (4,4 %)

Տարիքային կազմ 
0–14 տարեկան - 
13.4% (արական 138,604/իգական 130,337)
15–64 տարեկան - 
69.8% (արական 703,374/իգական 692,640)
65 տարեկան և բարձր - 
16.8% (արական 132,096/իգական 203,068) (2011 թ.)

Միջին տարիք 
ընդհանուր -  42.8 տարեկան
արական -  41.1 տարեկան
իգական -  44.5 տարեկան (2012 թ.)

Ուրբանիզացման մակարդակ 
քաղաքային բնակչություն -  բնակչության ընդհանուր թվի 50%-ը (2012 թ.)
ուրբանիզացման արագությունը -  0.2% (2010-2015 թթ.)

Սեռային կազմ 
նորածիններ - 
1.07 արական/իգական
մինչև 15 տարեկան - 
1.06 արական/իգական
15–64 տարեկան - 
1.01 արական/իգական
65 տարեկան և բարձր - 
0.66 արական/իգական
ընդհանուր բնակչությունը - 
0.95 արական/իգական (2011 թ.)

Ծանոթագրություններ 

Սլովենիայի բնակչություն